2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 28 της 29 Ιαν./10 Φεβρ. 1986 (ΦΕΚ Α΄11)  Χρόνος εργασίας και συναφή θέματα προσω- πικού της Γενικής Γραμματείας Δημόσιας  Τάξης του Υπουργείου Εσωτερικών και Δη- μόσιας Τάξης.  Έχοντας υπόψη: 1.Τις διατάξεις: α)Των άρθρ. 26 παρ. 10 και 12 και 53 παρ. 1 του Νόμ. 1481/84 (Α-152) «Οργανισμός Υπουργείου Δημόσιας Τάξης». β)Του Νόμ. 1157/81 (Α-126) «Περί κυρώσεως της από 29.12.80 Πράξεως Νομοθετικού περιεχομένου του Προέδρου της Δημοκρατίας, περί καθιερώσεως πενθημέρου εβδομάδας εργασίας των δημοσίων εν γένει υπηρεσιών και ρυθμίσεως συναφών θεμάτων και τροποποιήσεως διατάξεων αυτής». γ)Του άρθρ. 7 του Νόμ. 754/1978 (Α-17) «Περί ρυθμίσεως των αποδοχών των δημοσίων υπαλλήλων, πολιτικών και στρατιωτικών κλπ.». δ)Των άρθρ. 16 και 23 του Νόμ. 1558/85 (Α-137) «Κυβέρνηση και Κυβερνητικά όργανα». ε)Της Υ-52 από 2.8.85 (Β-481) απόφασης του Πρωθυπουργού «Ανάθεση αρμοδιοτήτων στον Αναπληρωτή Υπουργό Εσωτερικών και Δημόσιας Τάξης Θανάση Τσούρα». στ)Της υπ’ αριθ. 14867 Φ.012.5/57 από 27.11.81 (Β-719) κοινής απόφασης των Υπουργών Προεδρίας της Κυβέρνησης και Δημόσιας Τάξης «Για την καθιέρωση 5νθήμερης εβδομάδας εργασίας επί του εν γένει προσωπικού και Υπηρεσιών του Υπουργείου Δημόσιας Τάξεως και επί των Αγροφυλάκων και Αρχιφυλάκων Αγροφυλακής». ζ)Της υπ’ αριθ. 14868 Φ.012.5/58 από 27.11.81 (Β-719) κοινής απόφασης των Υπουργών Οικονομικών και Δημόσιας Τάξης «Για την καθιέρωση αποζημίωσης για το προσωπικό του Υπουργείου Δημόσιας Τάξεως και των Υπηρεσιών αυτού που θα εργάζεται πλέον του 5νθημέρου την εβδομάδα» και 2.Την με αριθ. 22/1986 Γνωμοδότηση του Συμβουλίου της Επικρατείας, ύστερα από πρόταση του Αναπληρωτή Υπουργού Εσωτερικών και Δημόσιας Τάξης, αποφασίζουμε: Χρόνος εργασίας του αστυνομικού προσωπικού Άρθρ.1.-1.Ο χρόνος εργασίας του αστυνομικού προσωπικού (άρθρ. 22 Νόμ. 1481/1984), κατά την πενθήμερη εβδομάδα εργασίας, είναι ο ακόλουθος: α)Οι ώρες που προβλέπονται από το ωράριο εργασίας, το οποίο ισχύει για τις Δημόσιες Υπηρεσίες, για όσους εκτελούν γραμματειακή ή γραφική υπηρεσία και υπηρεσία τεχνίτη κάθε ειδικότητας. Το ωράριο αυτό, ανάλογα με τις συγκεκριμένες ανάγκες κάθε Υπηρεσίας, δύνανται να κατανέμεται σε πρωινή ή απογευματινή αλλαγή (βάρδια) ή συνεχές ωράριο εναλλασσόμενων αλλαγών, μέσα στα προβλεπόμενα όρια εργασίας κάθε ημέρα. β)Τριάντα έξι ώρες για όσους εκτελούν εξωτερικές ή εσωτερικές υπηρεσίες σε αλλαγές 24ωρης ή 16ωρης ή 12ωρης ή 8ωρης ή 6ωρης βάσης, όπως σκοποί αστυνομικών καταστημάτων και κρατητηρίων, αστυνομικοί σκοποί, εξερευνητές, οδηγοί και πληρώματα περιπολικών, γερανοφόρων, ανακριτικών και άλλων αυτοκινήτων, επόπτες, σκοπών, αξιωματικοί επιθεώρησης και υπηρεσίας, τηλεφωνητές, διαβιβαστές, χειριστές τηλεφωνικών κέντρων, κέντρων R/Τ και τηλετύπων. Επίσης, για όσους διατίθενται σε υπηρεσία περιπολίας, αστυνομικής επέμβασης, αστυνομικών ελέγχων, συνοδειών, δικαστηρίων, σηματοδότησης και κάθε άλλη σχετική υπηρεσία, που αφορά την αποστολή της Ελληνικής Αστυνομίας. γ)Τριάντα ώρες, για όσους εκτελούν υπηρεσία μοτοσυκλετιστή τάξης ή ασφάλειας, ή τροχαίας και ακίνητου σκοπού ρυθμιστή τροχαίας κίνησης. 2.Οι ώρες εργασίας στις περιπτ. β και γ της παρ. 1 του παρόντος κατανέμονται, κατά κανόνα, συνεχόμενες και κατά την κρίση του διοικητή της Υπηρεσίας, στις πέντε εργάσιμες ημέρες, ανάλογα με τις υπηρεσιακές ανάγκες. 3.Κατ’ εξαίρεση όσων καθορίζονται στην παρ. 1 του παρόντος, στο προσωπικό της Ελληνικής Αστυνομίας, δύνανται να επιβληθεί υποχρεωτική παροχή εργασίας και πέραν του πενθημέρου την εβδομάδα, σύμφωνα με τις ισχύουσες σχετικές διατάξεις, εφόσον οι υπηρεσιακές ανάγκες το επιβάλλουν κατά την κρίση των διοικητικών των οικείων Υπηρεσιών. Στο προσωπικό αυτό, που εργάζεται και την έκτη ημέρα της εβδομάδας, καταβάλλεται αποζημίωση, σύμφωνα με τις ισχύουσες σχετικές διατάξεις. Το προσωπικό μπορεί να διατίθεται σε υπηρεσία και την Κυριακή, έβδομη ημέρα εργασίας, καθώς και σε άλλη ημέρα αργίας. Στις περιπτώσεις αυτές αφήνεται ελεύθερο υπηρεσίας, για ανάπαυση (ρεπό) άλλη ημέρα της εβδομάδας με κυλιόμενη σειρά, όταν είναι δυνατή η τήρησή της. 4.Αν η εκτελούμενη υπηρεσία επιβάλλεται να συνεχισθεί και μετά τη λήξη του καθορισμένου χρόνου εργασίας, είτε από τη φύση της, είτε από ειδικές συνθήκες, δεν διακόπτεται αυτή, αλλά συνεχίζεται για όσο χρόνο απαιτείται. Ο επιπλέον χρόνος υπολογίζεται στη διάρκεια της εβδομαδιαίας απασχόλησης. 5.Για την αντιμετώπιση εκτάκτων και απρόβλεπτων υπηρεσιακών αναγκών, ιδία τάξης, ασφαλείας ή τροχαίας, δύναται να επιβάλλεται πρόσθετη, υπερωριακή εργασία, πέραν της οριζόμενης στην παρ. 1 του παρόντος, με διαταγή του διοικητή αξιωματικού και ύστερα από έγκριση της αμέσως προϊσταμένης του Υπηρεσίας. Για την υπερωριακή αυτή εργασία καθώς και εργασία κατά τις νυκτερινές ώρες, τις Κυριακές και εξαιρέσιμες ημέρες, που είναι αναγκαία για τις Υπηρεσίες της Αστυνομίας,  οι  οποίες  λειτουργούν, κατά το Νόμο, όλο το   (Μετά τη σελ. 24,958) Σελ. 24,959 Τεύχος Η73-Σελ. 137 4.ΑΑ.γ.2 Χρόνος Εργασίας-΄Αδειες Προσωπικού Ελληνικής Αστυνομίας   1080 24ωρο και όλες τις ημέρες του μηνός, καταβάλλεται αποζημίωση, σύμφωνα με τις ισχύουσες σχετικές διατάξεις. 6.Ο χρόνος εργασίας των γυναικών αστυνομικών, που είναι μητέρες, οποιαδήποτε υπηρεσία και αν εκτελούν, περιορίζεται κατά δύο ώρες την ημέρα αν έχουν παιδιά μέχρι δύο ετών και κατά μία ώρα αν έχουν παιδιά από δύο μέχρι και τεσσάρων ετών. Αν για τις μητέρες υπαλλήλους του Δημοσίου καθορίζεται ελαστικότερο ή ευνοϊκότερο ωράριο εφαρμόζεται και στις μητέρες γυναίκες αστυνομικούς. 7.Όλες οι εκτελούμενες υπηρεσίες και τα χρονικά τους όρια καταγράφονται στο βιβλίο υπηρεσίας, που τηρεί για το σκοπό αυτό κάθε Υπηρεσία. Οι εκτός έδρας υπηρεσίες καταχωρούνται και με την ώρα αναχώρησης και επανόδου. 8.Οι διατάξεις του παρόντος άρθρου εφαρμόζονται αναλόγως και για τους κοινοτικούς φύλακες. Υποχρεώσεις αστυνομικού προσωπικού Άρθρ.2.-1.Το αστυνομικό προσωπικό, κατά το χρόνο που δεν έχει διατεθεί σε υπηρεσία: α)Ενημερώνει τους αρμόδιους της Υπηρεσίας του για τον τόπο και τρόπο ανεύρεσής του σε περίπτωση ανάγκης, όταν απομακρύνεται από την έδρα της Υπηρεσίας του. β)Σπεύδει στην Υπηρεσία του, όταν αντιληφθεί, ότι υπάρχουν έκτακτα γεγονότα ή άλλα περιστατικά που επιβάλλουν την παρουσία του. γ)Θεωρείται ότι βρίσκεται σε διαταγμένη υπηρεσία σε κάθε περίπτωση που καθίσταται αναγκαία η παρέμβασή του (Άρθρ. 3 παρ. 2 Νόμ. 1481/1984, Α-152). δ)Παρέχει την συνδρομή του στους αστυνομικούς όταν αυτή θεωρείται αναγκαία. ε)Συμμετέχει στις συγκεντρώσεις του προσωπικού της Υπηρεσίας του, που γίνονται όταν συντρέχει σπουδαίος λόγος, κατά την κρίση του διοικητή αυτής. στ)Λαμβάνει, με προσωπική του ευθύνη, γνώση της υπηρεσίας που διατίθεται την επόμενη ημέρα. 2.Οι διατάξεις του παρόντος εφαρμόζονται αναλόγως και για τους κοινοτικούς φύλακες. Χρόνος εργασίας και υποχρεώσεις πολιτικού προσωπικού Άρθρ.3.-1.Το πολιτικό προσωπικό προσέρχεται στην Υπηρεσία του και αναχωρεί σύμφωνα με το ωράριο εργασίας που ακολουθεί. 2.Το πολιτικό προσωπικό ακολουθεί το ωράριο εργασίας, που ισχύει κάθε φορά, για τις Δημόσιες Υπηρεσίες. 3.Κατ’ εξαίρεση των ανωτέρω το πολιτικό προσωπικό, λόγω της ιδιοτυπίας των συνθηκών λειτουργίας των Αστυνομικών Υπηρεσιών ή του είδους και της μορφής της υπηρεσίας και των ιδιαιτεροτήτων της παρεχομένης αστυνομικής εργασίας: Σελ. 24,960 Τεύχος Η73 - Σελ. 138  α)Ακολουθεί το ωράριο εργασίας των Υπηρεσιών που υπηρετεί, όταν το έργο που του έχει ανατεθεί είναι απαραίτητο για την υποστήριξη της αποστολής των Υπηρεσιών αυτών. β)Δύναται να καλείται για εργασία της αρμοδιότητάς του, εφόσον υπάρχουν σοβαροί υπηρεσιακοί λόγοι και κρίνεται απαραίτητη η συμβολή του, οποιαδήποτε ώρα του 24ώρου, καθώς και την έκτη ημέρα της εβδομάδας, κατά την κρίση του Προϊσταμένου ή Διοικητή ή Διευθυντή της Υπηρεσίας και έγκριση της προϊσταμένης αυτού Υπηρεσίας. γ)Στο πολιτικό προσωπικό που εργάζεται πέρα του προβλεπόμενου καθημερινού χρόνου εργασίας και του εβδομαδιαίου πενθήμερου, καταβάλλεται αποζημίωση σύμφωνα με τις ισχύουσες σχετικές διατάξεις. 4.Οι διατάξεις του δευτέρου εδαφίου της περίπτ. α της παρ. 1 του άρθρ. 1 και των δύο τελευταίων εδαφίων της παρ. 3 του άρθρ. 1 του παρόντος, έχουν εφαρμογή και για το πολιτικό προσωπικό των Υπηρεσιών της Γενικής Γραμματείας Δημόσιας Τάξης. 5.Ο χρόνος εργασίας του Πυροσβεστικού προσωπικού καθορίζεται από τις διατάξεις που διέπουν το Πυροσβεστικό Σώμα. Άρθρ.4.-Λεπτομέρειες και θέματα δευτερεύουσας φύσης, που προκύπτουν κατά την εφαρμογή του παρόντος Δ/τος, ρυθμίζονται με Κανονιστική Διαταγή του Αρχηγού της Ελληνικής Αστυνομίας. Καταργούμενες Διατάξεις Άρθρ.5.-Από την έναρξη ισχύος που παρόντος καταργείται κάθε άλλη διάταξη που αντίκειται στις διατάξεις αυτού. Χρόνος έναρξης ισχύος Άρθρ.6.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως.  4.ΑΑ.γ.2 Χρόνος Εργασίας-΄Αδειες Προσωπικού Ελληνικής Αστυνομίας    1081 